En 23-årig mand blev lørdag morgen fundet skudt på en parkeringsplads ved Danmarks Saltcenter i Mariager.

Det var en forbipasserende, der fandt manden klokken 7.22 lørdag morgen. Den 23-årige mand var blevet skudt i hovedet og lå ved siden af en bil på parkeringspladsen. Ved siden af bilen lå et skydevåben. Da manden har banderelationer efterforsker politiet sagen som en drabssag. Bent Højgaard fra Nordjyllands Politi fortæller at teknikere og efterforskere fra den centrale efterforskningsenhed er på stedet. - Vi forventer ikke, at der er tale om nogen forbrydelse, men der kommer ikke nogen konklusion, før vi har resultatet af de tekniske undersøgelser, siger Bent Højgaard. Nordjyllands Politi regner med at få svar på de tekniske undersøgelser i løbet af næste uge.